চিলি
চিলি (স্পেনীয় ভাষায়: Chile "চিলে") দক্ষিণ আমেরিকার দক্ষিণ-পশ্চিম অংশের একটি দেশ। দেশটি প্রশান্ত মহাসাগরের উপকূল ঘেঁষে একটি লম্বা ফিতার মত প্রসারিত একটি ভূখণ্ড। উত্তর-দক্ষিণে চিলির দৈর্ঘ্য প্রায় ৪,২৭০ কিলোমিটার, কিন্তু এর গড় বিস্তার ১৮০ কিলোমিটারেরও কম। উত্তরের ঊষর মরুভূমি থেকে শুরু করে দক্ষিণের ঝঞ্ঝাপীড়িত হিমবাহ ও ফিয়র্ডসমূহ চিলির ভূ-দৃশ্যাবলির বৈচিত্র‌্যের স্বাক্ষর বহন করছে। দেশটির মধ্যভাগে একটি উর্বর উপত্যকা অবস্থিত। পূর্বে আন্দেস পর্বতমালা আর্জেন্টিনার সাথে সীমান্ত তৈরি করেছে। চিলির রাজধানী ও বৃহত্তম শহর সান্তিয়াগো মধ্যভাগের উপত্যকায় অবস্থিত।
শিকাগো
শিকাগো মার্কিন যুক্তরাষ্ট্রের প্রধান শহর গুলোর মধ্যে অন্যতম। এটি ইলিনয় অঙ্গরাজ্যের উত্তরাংশে কুক কাউন্টিতে অবস্থিত। একে "বাতাসের শহর" বা windy city বলা হয়ে থাকে।
শিকাগো মার্কিন যুক্তরাষ্ট্রের তৃতীয় জনবহুল নগরী। ২০১৭ সালের আদমশুমারি অনুযায়ী, এর জনসংখ্যা ২,৭১৬,৪৫০ জন। এটি ইলিনয় অঙ্গরাষ্ট্রের এবং যুক্তরাষ্ট্রের মধ্যপশ্চিম অঞ্চলের সর্বাধিক জনবহুল নগরী।